การประชุมวิชาการระดับชาติและระดับนานาชาติ การพัฒนาชนบทที่ยั่งยืน ประจำปี 2556 ครั้งที่ 3

หัวข้อ **“ชุมชนท้องถิ่น ฐานรากการพัฒนาประชาคมเศรษฐกิจอาเซียน”**

ระหว่างวันที่ 9-12 พฤษภาคม 2556

ณ เซ็นทารา โฮเต็ล แอนด์ คอนเวนชั่นเซ็นเตอร์ จังหวัดขอนแก่น

-------------------------------------------------------------------------------------------------------------------------------------

**ข้อกำหนดในการจัดทำโปสเตอร์เพื่อนำเสนอผลงาน**

ผู้ที่นำเสนอภาคโปสเตอร์ เมื่อได้รับการแจ้งผลการพิจาณาคัดเลือก ท่านจะต้องดำเนินการออกแบบ และจัดพิมพ์โปสเตอร์ของท่านเอง (1 เรื่อง ต่อ 1 แผ่น) เพื่อการนำเสนอในภาคโปสเตอร์ (นิทรรศการ)

**1. องค์ประกอบของโปสเตอร์** ประกอบด้วย

1.1 ชื่อเรื่อง ชื่อผู้วิจัย และหน่วยงานที่สังกัด

1.2 บทนำ (โดยสังเขป)

กล่าวถึง ที่มา ความสำคัญ วัตถุประสงค์ เหตุผลในการศึกษา หรือแนวคิดทฤษฎีที่ต้องการพิสูจน์ เป็นต้น

1.3 วิธีการศึกษา

สรุปสั้น ๆ ถึงหลักการ กรอบทฤษฎีที่ใช้ การวางแผนสำหรับกระบวนการวิจัย ระบุถึงเครื่องมือที่ใช้ เป็นต้น

1.4 ผลการศึกษา

ระบุถึงการศึกษาที่สำคัญ ซึ่งสอดคล้องกับวัตถุประสงค์และวิธีการศึกษา ข้อมูลการค้นพบที่โดดเด่นที่สุดของผลงานที่สามารถใช้ตอบคำถามของงานวิจัยได้ตรงที่สุด

1.5 บทสรุป (โดยสังเขป)

กล่าวถึงสิ่งที่ค้นพบจากการวิจัย ความสำเร็จของงานวิจัย การศึกษาวิจัยครั้งนี้ได้อะไร ประโยชน์ที่ได้ การนำไปใช้ประโยชน์หรือนำไปต่อยอด เป็นต้น

1.6 เอกสารอ้างอิง

เลือกเอาเฉพาะที่เกี่ยวข้องโดยตรงเท่านั้น

**2. ลักษณะและขนาดของโปสเตอร์**

2.1 ขนาดของโปสเตอร์ที่กำหนด คือ ขนาด (แนวตั้ง) กว้าง 80 เซนติเมตร สูง 100 เซนติเมตร

2.2 ขนาดตัวอักษร ชื่อเรื่อง ชื่อผู้วิจัย ควรมีความสูงไม่น้อยกว่า 1 นิ้ว หรือ 2.5 เซนติเมตร หรือ 70 Points (Font Size)

2.3 ขนาดตัวอักษรเนื้อหา ควรมีความสูงไม่น้อยกว่า 1 เซนติเมตร หรือ 28 Points (Font Size)

2.4 เนื้อหาภายในโปสเตอร์ไม่ควรมีมากเกินไป ควรสรุปเฉพาะใจความสำคัญ ควรกระชับ ชัดเจน ไม่ใช้คำฟุ่มเฟือย ควรมีภาพประกอบ หรือใช้ตารางและรูปภาพเพื่อสื่อความหมายแทนข้อความ เป็นต้น

2.5 Template Poster สามารถ Download ได้ที่เว็บไซต์การประชุมวิชาการฯ http://cscd.kku.ac.th

**3. การติดตั้งโปสเตอร์**

3.1 ผู้นำเสนอ ต้องติดตั้งโปสเตอร์ให้แล้วเสร็จภายในวันที่ 8 พฤษภาคม 2556 ตั้งแต่เวลา 15.00 - 18.00 น.

3.2 โปสเตอร์ที่นำเสนอจะติดตั้งไว้ตลอดทั้ง 2 วัน ระหว่างวันที่ 9-10 พฤษภาคม 2556 ทั้งนี้ ผู้นำเสนอจักต้องเตรียมความพร้อมเพื่อการบรรยายให้ความรู้กับผู้ที่สนใจ ณ จุดติดตั้งโปสเตอร์ของท่าน (ตามวันเวลาในกำหนดการ) ซึ่งในช่วงเวลาดังกล่าวจะมีการประเมินและให้คะแนนจากกรรมการผู้ทรงคุณวุฒิ ผลการตัดสินภาคโปสเตอร์จะถูกประกาศและมอบรางวัลก่อนพิธีปิดการประชุมวิชาการฯ ในวันที่ 10 พฤษภาคม 2556

3.3 การติดตั้งและจัดเก็บโปสเตอร์เป็นหน้าที่ของนักวิจัยผู้นำเสนอผลงานภาคโปสเตอร์ ผู้นำเสนอผลงานสามารถจัดเก็บโปสเตอร์ได้ ในวันที่ 10 พฤษภาคม 2556 ตั้งแต่เวลา 16.00 น. เป็นต้นไป